Rigoletto

Rigoletto ialah opera tiga  babak penggubah Giuseppe Verdi ditulis untuk libreto Itali  oleh Francesco Maria Piave berdasarkan lakonan pementasan Le roi s'amuse oleh Victor Hugo. Persembahan pertama opera ini dibuat di Teatro la Fenice  di Venice pada  Mac 11, 1851.  Menurut perangkaan Persatuan Opera Amerika, Rigoletto adalah opera di tempat ke-9 paling kerap dimainkan di utara Amerika.

 Latar belakang 
Verdi telah diminta oleh Teatro la Fenice di Venice untuk membuat satu opera baru untuk dimainkan di situ. Pada ketika itu, Verdi telah pun terkenal dan sebagai penggubah yang dikenali ramai, beliau diberi kebebasan untuk memilih kerjaseni yang beliau gemari. 

Beliau menyuruh  Piave (yang telah membantunya untuk opera–opera sebelum ini seperti  Ernani, I due Foscari, Macbeth, Il corsaro  dan Stiffelio)  untuk mengkaji lakonan pementasan Kean oleh Alexandre Dumas. Verdi kemudiannya berubah fikiran dan bercadang untuk mencari satu cerita yang lebih bertenaga untuk opera barunya.

Tidak lama kemudian, Verdi terjumpa kerjaseni Victor Hugo yang bertajuk  Le roi s'amuse. Menurut beliau hasil kerja  ini mengandungi kekuatan posisi yang amat padu ... Tema cerita ini amat menarik, menggambarkan sesuatu yang besar dan mempunyai gaya. Ini adalah ciptaan terpenting untuk semua jenis bangsa dan lapisan umur".

Pada hakikatnya, pemilihan opera tersebut merupkan isu kontroversi yang mana penulis kerja ini, Victor Hugo, telah menghadapi  masalah dengan lembaga  penapisan drama di Perancis.  Lakonan pementasan beliau telah diharamkan selepas persembahan pertama yang dibuat hampir 20 tahun yang lalu (dan bersambung untuk 30 tahun lagi). Itali yang ketika itu berada di bawah Austria, negara yang mempunyai undang-undang penapisan drama yang ketat, menambahkan kesulitan untuk Verdi.

Dari awal lagi Verdi dan Paive sudah tahu risiko pembikinan opera ini. Sepucuk surat tulisan Verdi kepada Piave dijumpai berbunyi “Pergi ke bandar dan carikan seorang yang berpengaruh untuk memberi kelulusan agar opera Le Roi s'amuse boleh dibuat". Surat menyurat antara Verdi dan Piave menunjukkan betapa usaha mereka untuk menjayakan opera ini;  namun mereka memandang rendah kuasa dan objektif negara Austria. Walaupun telah mendapat janji dari setiausaha daerah La Fenice, Guglielmo Brenna bahawa mereka tidak akan menghadapi masalah, namun mereka anggapan mereka adalah salah. 

Pada awal musim panas pada tahun 1850, desas desus mula kedengaran bahawa “Lembaga  Penapisan Austria” akan mengharamkan persembahan ini.  Opera itu dianggap sebagai penghinaan kepada keluarga diraja yang penuh adegan skandal ; dan tidak akan mendapat  kelulusan untuk dipersembahkan di Venice.

Pada bulan Ogos tahun yang sama, Verdi dan Piave secara senyap pergi  ke  Busseto, kampung halaman Verdi untuk meneruskan penggubahan dan menyediakan surat pembelaan. Surat itu kemudiannya dihantar kepada Teatro la Fenice untuk meyakinkan bahawa isu-isu penapisan adalah tidak berasas dan memandangkan masa sudah suntuk, tidak banyak lagi yang boleh dilakukan.  Kerjaseni  ini secara rahsia  dikenali sebagai  The Malediction (atau Sumpahan). Nama tidak rasmi ini juga digunakan oleh pengawai penapisan Austria, De Gorzkowski  yang mendapat tahu dari sumber perisikannya.

Piave cuba menukar sedikit sebanyak isi kandungan libreto opera tersebut dan meletakkan beberapa kerjasani dari opera lain yang berjudul  Il Duca di Vendome. Verdi tidak bersetuju dengan perubahan tersebut dan tetap mahu berbincang dengan lembaga penapisan Austria. Setelah perbincangan demi perbincangan, akhirnya kesemua pihak bersetuju dengan isi kandungan opera tersebut dengan syarat, lokasi tempat cerita yang asalnya berlaku di istana Perancis ditukar ke rumah bangsawan Perancis atau Itali. (Bermakna, cerita ini tidak menghina atau menceritakan skandal diraja tetapi mengenai orang bangsawan)

Babak di mana raja tersebut berehat di bilik tidur Gilda dipadam dan bahagian “The Duke” melawat Gilda dilebih-lebihkan untuk menjadikannya lebih menarik.  Nama pelawak “ Triboulet”, ditukar kepada “Rigoletto” (bahasa Perancis bermaksud “kelakar”) dan nama opera juga  ditukar kepada  “Rigoletto”. Untuk persembahan pembukaan, Felice Varesi melakonkan watak “ Rigoletto”,  penyanyi tenor muda  Raffaele Mirate melakonkan watak “The Duke” dan Teresina Brambilla sebagai “Gilda”. Verdi sebenarnya lebih mengemari Teresa De Giuli Bors, seorang soprano yang amat terkenal dari keluarga penyanyi dan pemuzik.

Persembahan pembukaan mendapat kejayaan yang cemerlang, dan keesokan harinya aria nyanyian “The Duke” , "La donna è mobile", kedengaran dinyanyikan oleh ramai orang di jalanan. Untuk mengurangkan risiko dari penciplak, Verdi memaksa penyanyi dan pemuziknya bersumpah untuk tidak memberitahu apa-apa kepada orang luar sebelum malam persembahan. Pelakon watak “The Duke”, Mirate dipaksa bersumpah agar beliau tidak akan menyanyi dan bersiul melodi lagu itu. Beliau berpeluang berlatih menyanyikan  "La donna è mobile" hanya beberapa malam sebelum persembahan itu. Anak perempuan kepada Felice Varesi (pelakon watak “Rigoletto”) berkata, bapanya betul-betul terasa tidak selesa memakai “false hump”  (sebahagian dari pakaian badut) dan menjadi panik apabila tiba bahagian beliau untuk beraksi di atas pentas. Verdi menyedari Varesi kaku di tepi tabir and menolak beliau ke pentas. Ini menyebabkan beliau hampir terjatuh ketika muncul di atas pentas. Penonton ketawa dan terhibur kerana menyangkakan bahawa itu adalah sebahagian dari aksi lakonan beliau.  thumbnail|200px|right|Giuseppe Verdi, oleh Giovanni Boldini, 1886 (Galeri Nasional Seni Moden, Rom)

 Peranan 
PerananJenis suaraTayangan pembukaan Mac 11, 1851 Senarai penyanyi-pelakon dari Budden, Julian: The Operas of Verdi (Cassell), vol 1, ms. 476.(Konduktor: - )Rigoletto, badut untuk Duke dari Mantua baritonFelice VaresiGilda, anak perempuan RigolettosopranoTeresa BrambillaDuke dari MantuatenorRaffaelle MirateSparafucile, pembunuh upahanbesPaolo DaminiMaddalena, kakak SparafucilekontraltoAnnetta CasaloniGiovanna, jururawat untuk Gildamezzo-sopranoLaura SainiCount CepranobesAndrea BelliniCountess Ceprano, isteri Count Cepranomezzo-sopranoLuigia MorselliMatteo Borsa, seorang bangsawantenorAngelo ZulianiCount MonteronebaritonFeliciano PonzMarullobaritonFrancesco De KunnerthPembantu untuk CountbesGiovanni RizziPembuat pengumumanmezzo-soprano

 Plot 
Tempat: Mantua dan tempat yang berhampiran. 
Masa: Kurun ke-16.

 Aria-aria terkenal 
 "Questa o quella"  -  Duke dari Mantua  dalam babak I, Adegan I 
 "Pari siamo!" (Kita adalah sama) -  Rigoletto  dalam babak I, Adegan II 
 "Figlia! Mio padre!" (Anakku! Ayahku!) - Rigoletto & Gilda dalam babak I, Adegan II
 "Gualtier Maldè! ... Caro nome" (Wahai nama) -  Gilda  dalam babak I, Adegan II 
 "Ella mi fu rapita!" (Dia dicuri dariku!)  -  Duke dari Mantua  dalam babak II, Adegan I
 "Parmi veder le lagrime"  -  Duke dari Mantua  dalam babak II, Adegan I
 "Possente amor mi chiama"  -  Duke dari Mantua  dalam babak II, Adegan I
 "Cortigiani, vil razza dannata"  -  Rigoletto  dalam babak II, Adegan I 
 "Tutte le feste al tempio"  -  Gilda  dalam babak II, Adegan I
 "La donna è mobile" (Wanita tidak berpendirian tetap) -  Duke dari Mantua  dalam babak III, Adegan 1
 "Un dì, se ben rammentomi ... Bella figlia dell'amore" (Cinta seorang anak yang jelita) - Duca, Rigoletto, Gilda & Maddalena dalam babak III, Adegan I
 "V'ho ingannato"  - Rigoletto & Gilda dalam babak III, Adegan I

 Rakaman terpilih 
{| class="wikitable"
!Tahun
!width="150"|Penyanyi-pelakon(Duke dari Mantua, Rigoletto, Gilda)
!Konduktor, rumah opera dan orkestra
!Label
|-
| 1955|| Giuseppe di Stefano,Tito Gobbi,Maria Callas,Nicola Zaccaria, Adriana Lazzarini|| Tullio Serafin,Teatro alla Scala orchestra and chorus ||CD audio (mono): EMI Kat: 747469
|-
| 1971|| Luciano Pavarotti,Sherrill Milnes,Joan Sutherland,Martti Talvela,Huguette Tourangeau|| Richard Bonynge,London Symphony OrchestraAmbrosian Opera Chorus ||CD audio : London Kat: 414-269-2
|-
| 1977 || Plácido Domingo,Cornell MacNeil,Ileana Cotrubas, Justino Díaz,Isola Jones || James Levine,Metropolitan Opera orchestra and chorus||DVD: Deutsche Grammophon Cat: 00440 073 0930
|-
| 1982|| Luciano Pavarotti,Ingvar Wixell,Edita Gruberova,Ferruccio FurlanettoVictoria Vergara|| Riccardo Chailly,Wiener Philharmoniker Konzertvereinigung Wiener Staatsopernchor || DVD: Deutsche Grammophon Kat: 00440 073 4166DVD: Decca Records Kat: 071401
|-
Nota: "Kat:" ialah singkatan untuk nombor katalog syarikat rakaman; manakala ASIN ialah nombor rujukan amazon.com

 Media 

 Rujukan 

 Buku rujukan 
 The Opera Goer's Complete Guide oleh Leo Melitz, versi 1921

 Pautan luar 
 Skor vocal piano Rigoletto dari arkib skor opera dari universiti Indiana 
 Sinopsis Rigoletto dari Metropolitan Opera.
 Rigoletto Rakaman MP3 Rigoletto 
 Libreto Rigoletto

Kategori:Senarai opera oleh Giuseppe Verdi
Kategori:Senarai opera